Democrația nu e un sport pentru spectatori. Câți români vor ieși astăzi în stradă în toată țara?! Avem și răspunsul: mai mulți decât se credea! Ieri, lumea a fost martora izbucnirii calme a milioane de americani care au vrut să-și facă auzită vocea

duminică, 22 ianuarie 2017, 12:01

UPDATE: Imaginea realizată de Cristian Vasile astăzi în Piața Victoriei rivalizează cu cele din Statele Unite.

Cîteva dintre cele mai interesante mesaje de la demonstrațiile de ieri:

#FreeMelania

When will Trump leave us for some hot young country?

Resistance is Fertile.

Melania, Blink Twice if You Need Help!

Women are the Wall and Trump will Pay

We want a leader, not a creepy tweeter!

Make America kind again.

Donald, you are exactly what I raised my sons not to be!

Sorry World, We’ll Fix This!

Astăzi, la ora 5 după-amiază, sînt anunțate mai multe marșuri de stradă împotriva grațierii și amnistiei.

Se așteaptă mișcări în București, Iași, Piteşti, Piatra Neamţ, Baia Mare, Suceava, Satu Mare, Braşov și alte orașe.

Și nu poți să nu legi cu ceea ce s-a întîmplat ieri în SUA și în toată lumea.

La sediul CIA, Donald Trump critica revista ”Time Magazine” într-un stil voit umoristic, cam cu bătea Gigi Becali, pe vremuri, Gazeta Sporturilor în conferință de presă. Bătea adică dădea palme la propriu ediției de hîrtie a ziarului într-un moment suprarealist.

3,5 milioane de oameni au demonstrat ieri în toată lumea, de la Washington la Sydney, împotriva fricii

Dar nu despre Donald Trump e vorba.

Pentru că, în aceleași ore, milioane de oameni din America și din lume, femei în primul rînd, dar și bărbați, au ieșit să-și afirme valorile, ideile și vocea.

La Washington au fost 500.000 de oameni în stradă.

La Chicago se anunțaseră 50.000 și au venit 150.000, astfel încît organizatorii au renunțat să mai mărșăluiască prin oraș pentru că nu aveau loc!

La Boston estimaseră 25.000 de participanți și au ieșit pe străzi 125.000 de femei, bărbați și copii, după estimările poliției.

Peste tot sînt cifrele poliției, nu ale organizatorilor.

Au avut loc manifestații în cele mai neașteptate locuri. Din Australia în Oslo și pînă pe navele polare!

Vorba cuiva: ”A mai existat vreo manifestație politică, vreodată, în Antarctica?”.

În Los Angeles s-a blocat centrul orașului pentru că au apărut, ca din pămînt, o jumătate de milion de oameni!

De unde au apărut?

Citîndu-i pe ei, ei vin din convingerea că ”democrația nu e un sport pentru spectatori”. Ci pentru participanți.

Indiferent de ce parte ești, nu poți să nu te gîndești la asta.

Așa arată democrația și așa trebuie să arate!

Începeți cu mulțimea care cîntă ”Love not hate, makes America great!” în Denver, Colorado.

Și citiți, la final, panourile pe care le țin cele două femei din Boston. Spre noi le țin.